Merkezê Îrtîbatî û Çapemenîye yê HPGyî nasnameyê di şehîdan eşkera kerdî. Eşkerayîye wina ya:
''19ê tebaxa 2020î de warê Şehîdan ê Geverî de netîceya qezayêkî de bomba teqaye û embazê ma Sozda û Ciwanan şehîd bîyî. Embazanê ma Sozda û Ciwana têkoşînê azadîye de kerd ke wayîrê erkanê xo vejîyê û înan seba ameyoxêkê azadî têkoşîn kerd. Ma zaf kewtî verî ke embazê ma netîceua kêmasîyêke de şehîd bîyê. Ma sere de keyeyanê ercîyayeyan ê embazanê xo rê, pêro şarê welatperwerî yê Kurdîstanî rê swrweşîye wazenê.
Nasnameyê embazanê ma wina yê:
Nameyê Qodî: Sozda Botan
Name û Peyname: Funda Koç
Cayê Bîyayîşî: Wan
Maye-Pî: Şeyriba – Cengiz
Tarîx û Cayê Şehadetî: 19ê Tebaxa 2020î / Gever
Nameyê Qodî: Ciwana Oremar
Name û Peyname: Fatma Çoruh
Cayê Bîyayîşî: Colemêrg
Maye-Pî: Kithen – Enver
Tarîx û Cayê Şehadetî: 19ê Tebaxa 2020î / Gever
Embaze Sozda Wan de dadîya xo ra bena. Embaze Sozda tewrbîyayîşê xalê xo ra dima bi qerardarî verê xo dana koyanê azadan. A Metîna de perwerde vînena û 3 serran tîya de manena. Embaze Sozda dima Zap de vera hêrişanê îşxalî yê dişmenî xo ver dana û sey gerîlayêka YJA-Starî pêro erk û mesuldarîyanê xo ana ca. Embaze Sozda pa Ciwana Oremar netîceya qezayêkî de tewra karwanê şehîdan bena.
Embaze Ciwane Colemêrg de dadîya xo ra bena.  Embaze Ciwana cigêrayîşanê xo ra pey azadîye koyan de vînena û bena gerîla. A Qendîl de perwerde vînena û bena gerîlayêka marîfetîne ya YJA-Starî. Embaze Ciwana vera îşxalkeran xoverdayîşêkê xurtî kena û tim armanc kena ke tempoyê xo yê têkoşînî berzêr bikera. A seba ameyoxê azadî yê şarê xo bi fedakarî xebitîyena. Embaze Ciwana netîceya qezayêkê bêtelihî de şehîd bena.
Ma reyna soz danê ke xeta Apogîran de şorê, dewaya azadîye ya şarê ma qetî bi serkewtişî tacîdar bikerê û bi nê hawayî layîqê şehîdan bibê.''
